U tvojim molitvama – Balade
U tvojim molitvama – Balade jest prvi live-album pjevača i tekstopisca Đorđa Balaševića. Snimljen je tokom koncerata Balaševića u Zetri (Sarajevo, novembar 1986), Ledena dvorana (Zagreb, novembar 1986), Sava Centar (Beograd, decembar 1986), Studio M (Novi Sad, maj 1987) i Šalata (Zagreb, juli 1987) i sadrži live verzije njegovih balada. Neki dijelovi Balaševićevih duhovitih monologa i dijelova pjesmi "Ne volim januar" i "Bezdan" snimljeni su tokom njegovog gostovanja u emisiji Pop Ekspres Radija Novi Sad. Na albumu se nalazi prethodno neobjavljena pjesma "Samo da rata ne bude", snimljena s dječijim horom. Tekst pjesme na svoj način upozorava o ratu (koji se već tada osjećao u zraku), postajući himna pacifista širom tada još uvijek postojeće SFRJ.